समय-समय पर बाहर से आने वाले आक्रमणकारियों द्वारा देश पर कब्जा जमाने के बाद अपने धर्म का प्रसार किया गया और वो आज भी देश में सम्मानपूर्वक फल-फूल रहें हैं। बाहर से आने वाले उन धर्मों में भी कई मत या पंथ मौजूद थे और वो समय के साथ मजबूत होते गए। इस तरह यह देश कालांतर में बहुधर्मी होने के साथ बहुपंथी भी होता गया। शायद इसी सामाजिक संरचना को ध्यान में रखते हुए संविधान निर्माताओं ने संविधान में कहीं भी ‘सेकुलर’ शब्द का प्रयोग नही किया होगा। जब वर्ष 1976 में संविधान की प्रस्तावना में जब इसे शामिल भी किया गया तो इसका अर्थ पंथनिरपेक्ष के रूप में लिया गया। लेकिन कतिपय राजनीतिक कारणों और निहित स्वार्थवश इसका शब्दार्थ धर्मनिरपेक्ष के रूप में लिया जाने लगा।